**EVS:N VALMENNUKSEN SÄÄNNÖT 2024 - 2025**

Kaikilta EVS:n toiminnassa mukana olevilta pelaajilta, valmentajilta, vanhemmilta ja seuratoimijoilta edellytetään sitoutumista alla oleviin toimintasääntöihin.

**Yhteistyöhalukkuus ja avoimuus:**

* Arvostetaan ja kunnioitetaan muita pelaajia, valmentajia, vanhempia sekä kaikkia EVS:n toiminnassa mukana olevia ja tenniskeskuksessa työskenteleviä ja liikkuvia ihmisiä.
* Luodaan omalla toiminnalla ja käytöksellä positiivinen ilmapiiri harjoituksissa ja kilpailuissa, kentällä ja sen ulkopuolella.
* Pelaajat, valmentajat ja vanhemmat toimivat yhdessä positiivisessa hengessä ryhmän jäsenenä ja ymmärtävät ryhmän merkityksen.

**Oikeudenmukaisuus ja vastuullisuus:**

* Pelaajien, valmentajien ja seuran panostus pidetään tasapainossa.
* Valmennukseen liittyvät päätökset tehdään kasvatuksellisin, urheilullisin ja kilpailullisin perustein.
* Valmentajat vastaavat pelaajien kehittymisestä ja tekevät valmennukseen liittyvät päätökset omiin näkemyksiin ja osaamiseen perustuen: harjoitusajat ja –ryhmät, kilpailukalenteri, harjoitusten sisältö ja painopisteet jne.
* Valmentajat tiedottavat vanhempia pelaajien kehittymisestä sovitun aikataulun mukaisesti.
* Harjoitusten aikana pelaajille ja valmentajille on annettava työrauha.
* Valmentajat hoitavat valmennustehtävänsä vastuullisesti.
* Kännyköiden käyttö valmennuksen aikana on kielletty.
* Tenniskeskuksessa ei käytetä päihteitä tai nuuskaa.
* Valmentajien toiminnan arviointi kuuluu päävalmentajalle, ei vanhemmille!

**Kilpaileminen, suunnitelmallisuus ja pitkäjänteisyys:**

* Kilpaileminen kuuluu olennaisena osana EVS:n valmennustoimintaan.
* Jokaisella AKATEMIA-pelaajalla on kausisuunnitelmansa, johon kuuluvat henkilökohtaiset tavoitteet sekä harjoitus- ja kilpailusuunnitelma.
* Yksittäiset kilpailutulokset eivät vaikuta pitkäjänteisen valmennussuunnitelman toteuttamiseen.
* Jokaisella on oikeus kokeilla kilpailemista omalla tasollaan ja tavallaan.

**Toimenpiteet sääntöjen rikkomisesta:**

* Vakavasta tai toistuvasta toimintasääntöjen rikkomisesta seuraa pelaajan sulkeminen pois EVS:n valmennustoiminnasta joko määräajaksi tai kokonaan.
* Yksittäisestä harjoituksesta poistaminen on vastuuvalmentajan vastuulla, pidempiaikainen toiminnasta sulkeminen tapahtuu päävalmentajan ja vastuuvalmentajan yhteispäätöksellä ja asiat käsitellään tapauskohtaisesti.
* EVS:n valmennustoiminnassa noudatetaan Tennisliiton kurinpitomääräyksiä: [Tennisliiton-kurinpitosaannot-1.1.2024-1.pdf](https://www.tennis.fi/wp-content/uploads/2023/12/Tennisliiton-kurinpitosaannot-1.1.2024-1.pdf)

**EVS:n valmennukset arvot**

EVS:n valmennuksen arvopohja ja tavoitteet ohjaavat koko toimintaa ja pelaajien, vanhempien, valmentajien ja muiden tukijoukkojen ja seuratoimijoiden on sitouduttava niihin.

**Taistelutahto ja traditiot**

* EVS:n pelaajat tunnetaan kisoissa periksi antamattomina TAISTELIJOINA !!!
* EVS:n pelaajat osoittavat TAHTOA ja ASENNETTA jokaisissa harjoituksissa.
* EVS:n pelaajat ovat ylpeitä saadessaan edustaa seuraa.

**Asenne ja arvostus**

* EVS:n pelaajilla on positiivinen asenne kentällä ja kentän ulkopuolella, negatiivisesta käytöksestä tulee seuraamuksia, jotka on sovittu kauden alussa ryhmän pelisäännöissä.
* Pelaajat ovat hyviä valmennettavia -> harjoituksissa keskitytään harjoitteluun ja kuunnellaan valmentajien ohjeita.
* Valmennukseen ei oteta mukaan ulkopuolisia toimijoita ilman vastuuvalmentajan päätöstä.
* EVS:n pelaajat kunnioittavat muita ja tekevät harjoituskavereiden harjoituksista parhaan mahdollisen.
* Kilpavalmennukseen kuuluvat pelaajat, valmentajat ja vanhemmat osoittavat arvostusta toisiaan kohtaan.
* EVS:ssä palautetta annetaan rakentavasti ja toisia kunnioittaen.

**Tiimihenki ja tieto-taito**

* EVS:n pelaajat kannustavat toisiaan niin harjoituksissa kuin kilpailuissa.
* Valmennustiimin pelisäännöt ovat selvillä ja niitä kunnioitetaan (mm. vastuuvalmentajan rooli).
* Kaikki kilpavalmennukseen kuuluvat kehittävät ja pitävät tiimi-henkeä yllä.
* EVS tunnetaan seurana, jonka valmentajat ovat koulutettuja ammattilaisia, joiden positiivinen ja innokas asenne tarttuu myös pelaajiin.

**Suunnitelmallisuus ja spirit**

* EVS on suunnitellut pelaajien kehityspolun, joka sisältää kehitysvaiheet 3-4 vuotiaista 20 - 80-vuotiaisin.
* Jokaisella AKATEMIA-pelaajalla on yksilölliset kehitystavoitteet, joissa edistymistä seurataan säännöllisesti (kauden alussa ja lopussa).
* EVS:n valmennustoimintaa ohjaavat kausi- ja viikkosuunnitelmat. Harjoitusten teemat viestitään ryhmille TennisClubin kautta.
* Valmennustoiminnassa on innostunut, positiivinen ja energinen ilmapiiri – negatiivisuus muita pelaajia, valmentajia tai ryhmiä kohtaan on ehdottomasti kiellettyä!!!